stanford-oval/wikipedia huggingface dataset:
Septimius Severus
Aiheesta muualla

Wikimedia Commonsissa on kuvia tai muita tiedostoja aiheesta .
Roman Emperors – Septimius Severus (englanniksi)
LacusCurtius – Cassius Dio, Roman History, Epitome of Book LXXV Book LXXVI Book LXXVII (englanniksi)
LacusCurtius – The Historia Augusta, The Life of Septimius Severus (englanniksi)
| 0 | 1 | 2 |
| --- | --- | --- |
| Edeltäjä: Didius Julianus | Rooman keisari | Seuraaja: Caracalla ja Geta |
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Espanja  Ranska  BnF data  Katalonia  Saksa  Italia  Israel  Belgia  Yhdysvallat  Ruotsi  Tšekki  Kreikka  Alankomaat  Puola  Vatikaani 
Taiteenala:  ULAN 
Henkilöt:  Deutsche Biographie  DDB 
Muut:  Dictionnaire historique de la Suisse  SNAC  IdRef  Te Papa (New Zealand) 
Roomalainen maalaus. Septimius Severus, hänen vaimonsa Julia Domna ja heidän kaksi lastaan Caracalla ja Geta. Getan kasvot on tuhottu, koska Caracalla antoi murhata hänet ja julistaa damnatio memoriaen veljensä muistolle.
Julia Domna, Severuksen toinen vaimo.
Severuksen lyöttämä kultaraha legioona XIIII Geminan kunniaksi, joka huusi hänet keisariksi vuonna 193. Etupuolella Severuksen seppelöity pää ja teksti "IMP CAE L SEP SE-V PERT AVG". Takapuolella legioonan tunnus ja teksti "LEG XIIII GEM M V, TR P COS".
Septimius Severuksen rintakuva Louvressa.
Pescennius Nigerin lyöttämä raha. Etupuolella Nigerin kuva ja teksti "IMP CAES C PESC NIGER IVS [AVG CO]S II". Takapuolella kaksi runsaudensarvea ja teksti "FELICITAS TEMPOR".
Clodius Albinuksen lyöttämä kolikko. Etupuolella Albinuksen kuva ja teksti "D CLOD SEPT AL-BIN CAES". Takapuolella Saeculum Frugiferumin kuva ja teksti "SAECVLO FRVGIFERO COS II".
Septimius Severuksen riemukaari on valkoisesta marmorista valmistettu riemukaari Forum Romanumin koilliskulmassa. Se pystytettiin juhlistamaan keisari Septimius Severuksen ja hänen poikiensa Caracallan ja Getan voittoa Parthialaisista noin vuonna 204.
Shimazu Yoshihiro

Shimazu Yoshihiro maalauksessa.
Shimazu Yoshihiro (jap. 島津 義弘, 21. elokuuta 1535 – 30. elokuuta 1619) oli japanilainen daimio, joka kuului Shimazu-klaaniin. Hän oli Shimazu Takahisan poika ja Shimazu Yoshihisan pikkuveli.
Yoshihiro oli kyvykäs kenraali, ja osallistui usein veljensä kampanjoihin. Vuonna 1572 hän johti joukkonsa voittoon taistelussa Itō Yoshisuken lukumäärältään suurempaa armeijaa vastaan. Tämän jälkeen hän toimi laajasti Kyūshūn yhdistämiseksi, kunnes lopulta joutui alistumaan Toyotomi Hideyoshin palvelukseen vuonna 1587. Tämän alaisuudessa Yoshihiro nimitettiin daimioksi, ja hänet lähetettiin osallistumaan Hideyoshin Korean kampanjaan.
Pian Hideyoshin kuoltua sijaishallitsijoiden neuvosto jakautui kahteen leiriin Tokugawa Ieyasun ja Ishida Mitsunarin johdolla. Yoshihiro liittoutui Mitsunarin kanssa, mutta ei tullut tämän kanssa toimeen, eikä tuntenut saavansa ääntään kuuluviin päätöksenteossa. Ieyasun ja Mitsunarin kohdatessa Sekigaharan taistelussa vuonna 1600, Yoshihiron ja Mitsunarin välit olivat hyvin tulehtuneet. Yoshihiro raivostui jopa kun Mitsunarin lähettiläs saapui käskemään häntä taisteluun nousematta ensin ratsailta, ja Mitsunarin täytyi tulla henkilökohtaisesti pahoittelemaan tapahtunutta. Tästä huolimatta Yoshihiro ei suostunut hyökkäämään, mikä pahensi entisestään Mitsunarin tilannetta. Lopulta toinen Mitsunarin liittolaisista Kobayakawa Hideaki liittyi Tokugawaan, ja hyökkäsi Ōtani Yoshitsugun selustaan.
Taistelun päätteeksi Yoshihiro joutui Tokugawan sotilaiden piirittämäksi, mutta ei suostunut antautumaan. Hän kokosi joukkonsa ja murtautui väkisin Tokugawan linjojen läpi pakoon. Tämän seurauksena suuri osa Yoshihiron joukoista menehtyi, mutta he onnistuivat samalla haavoittamaan Tokugawan tärkeää kenraalia, Ii Naomasaa, jonka uskotaan kuolleen tämän johdosta kaksi vuotta myöhemmin. Taistelusta paettuaan Shimazu palasi laivoilla takaisin Satsumaan.
Yoshihiron onnistui sopia välinsä Tokugawan kanssa, joka antoi Yoshihiron pojan Shimazu Tadatsunen seurata isäänsä klaanin johtajana. Loppuelämänsä Yoshihiro vietti Sakurajimassa kouluttaen nuorempia sukupolvia.
Siat (alaheimo)

| Siat |
| --- | --- |
 Villisika (Sus scrofa)
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Nisäkkäät Mammalia
Lahko::  Sorkkaeläimet Artiodactyla
Heimo::  Siat Suidae
Alaheimo::  Siat Suinae  Gray, 1821
Tribukset
 Suini (siat)  Potamochoerini (pensselisiat ja jättiläismetsäkarju)  Phacochoerini (pahkasiat)  Babyrousini (hirvisika sukulaisineen) 
Infobox OKNimi-testi OK: 
Siat (Suinae) on sikojen heimoon kuuluva alaheimo. Alaheimoon kuuluvat Mammal Species of the World -tietokannan mukaan kaikki nykyään elävät siat. Ne jaetaan sen mukaan neljään tribukseen. Integrated Taxonomic Information System sen sijaan luokittelee pahkasiat ja hirvisiat omiin alaheimoihinsa. Sikojen alaheimoon kuuluu myös useita esihistoriallisia sikasukuja.
Varhaisimmat tunnetut Suinae-alaheimon edustajat ilmestyivät keski-mioseenikauden loppupuolella, ja niiden vanhimmat fossiilit on löydetty Pakistanista ja Euroopasta. Ne levittäytyivät nopeasti Euraasiassa, joten jo mioseenikauden lopulla ja sen jälkeen alaheimon sukuja oli vähintään 15. Mantereella kehittyivät nykyiset hirvisiat ja Sus-suvun siat. Alaheimo levisi Afrikkaan noin 3,4 miljoonaa vuotta sitten, ja siellä kehittyivät nykyiset pahkasiat, jättiläismetsäkarjut ja pensselisiat.
Shitō-ryū

| Shitō-ryū |
| --- | --- |

Perustettu:  1931
Alkuperämaa:   Japani
Perustaja(t):  Kenwa Mabuni
Löydä lisää urheiluaUrheilun teemasivulta
Shitō-ryū on Japanin suosituimpia karaten tyylisuuntia. Tyylisuunnan perusti Kenwa Mabuni Okinawalla. Hän oli Shuri-tyylin oppilas. Tyyli on yhdistelmä Mabunin opettajan Anko Itosun opettamasta kovasta ja suoraviivaisesta Shuri-testa sekä toisen opettajan Kanryo Higaonnan pyöreästä ja pehmeästä Naha-testa. Alun perin nimi oli Hanko-ryū, mutta 1920-luvulla nimeksi muuttui nykyinen Shitō-ryū. Japaniin tyyli levisi vuonna 1934, koska Mabuni alkoi näyttää sitä Osakassa. Japanin ulkopuolella tyylisuunnalla ei ole suurta kannatusta, tosin tyylisuunnan pohjalta on kehitetty monia muita tyylisuuntia, kuten maailman suosituin tyylisuunta Shōtōkan.
Piirteitä

Shitō-ryū muistuttaa paljolti gōjū-ryū:a. Molemmissa on nopeat tekniikat ja syvät taisteluasennot. Liikesarjoja harjoitellaan perusteellisesti ja niitä on 60 kappaletta, jos asekatat lasketaan mukaan. Kobujutsu-aseita käytetään yleisesti harjoittelussa.
Sichuanin-yi

| Sichuanin-yi |
| --- | --- |
Muu nimi:  nuosu, pohjois-yi
Tiedot
Alue:   Kiina
Puhujia:  2 miljoonaa (2000)
Kirjaimisto:  yiläinen
Kielitieteellinen luokitus
Kielikunta:  sinotiibetiläiset kielet
Kieliryhmä:  tiibetiläis-burmalaiset kielet
Kielikoodit
ISO 639-1:  ii
ISO 639-2:  iii
ISO 639-3:  iii
 Ohje 
Sichuanin-yi eli pohjois-yi on tiibetiläis-burmalainen kieli, jota puhutaan Kiinassa Sichuanin provinssissa ja Yunnanin provinssin pohjoisosassa. Sitä puhui vuonna 2000 äidinkielenään kaksi miljoonaa ihmistä. Se on puhutuin Kiinan yi-kansan puhumista niin sanotuista yi-kielistä.
Shimushu-luokka

| Shimushu-luokka / 占守型海防艦 |
| --- | --- |

Tekniset tiedot
Uppouma:  860 t (standardi) 1 004 t (koeajo)
Pituus:  76,2 m (vesiraja) 77,72 m (kokonaispituus)
Leveys:  9,1 m
Syväys:  3,05 m
Koneteho:  4 200 bhp
Nopeus:  19,7 solmua
Miehistöä:  150
Aseistus
Meritorjunta:  3 × 12 cm/45 type 3 -tykkiä 18 × syvyyspommia
Ilmatorjunta:  4 × 25 mm type 96 -ilmatorjuntatykkiä
Shimushu-luokka (jap. 占守型海防艦, shimushu-gata kaibōkan) oli keisarillisen Japanin laivaston neljän saattajan muodostama alusluokka toisessa maailmansodassa.
Alukset

Luokka oli keisarillisen Japanin laivaston ensimmäinen yksityisen kaupallisen telakan suunnittelema. Suunnittelusta vastasi Mitsubishi Heavy Industries'n sotalaivojen suunnittelusta vastannut yksikkö, joka oli perustettu hieman aiemmin tukemaan laivaston suunnittelutoimistoa. Alustyypin ensisijaisena tehtävänä oli meri- ja kalastuksenvalvonta Kuriileilla. Lisäksi niiden tuli soveltua miinanraivaukseen ja kolmantena tehtävänä oli saattueiden suojaaminen. Neljäntenä tehtävänä oli sukellusveneiden torjunta sekä ilmapuolustus.
Suunnitelma E15 hyväksyttiin, vaikka se ei täyttänytkään vaatimuksia yksinkertaisuudesta ja helposta valmistuksesta. Suunnitellun aluksen pituus oli 78 ja leveys 9,1 metriä. Sen standardiuppouma oli 860 tonnia. Propulsiojärjestelmässä oli kaksi model 10 No. 22 -dieselmoottoria, jotka tuottivat 4 500 hevosvoimaa kahteen akseliin mahdollistaen 19,7 solmun huippunopeuden. Dieselmoottorit mahdollistivat 8 000 merimailin toimintasäteen 16 solmun nopeudella, joka kulutti 220 tonnia polttoainetta.
Alusten pääaseina oli kolme 12 cm 45 pituuskaliiperin tyypin 3 -tykkiä vuodelta 1914. Tykkien korotuskulma oli G-asennuksena ainoastaan 33 astetta. Ne oli asennettu leveyssuunnassa keskellä alusta yksi komentosillan etupuolelle ja kaksi takakannelle, joista toinen kansirakenteen päälle. Ilmatorjunta-aseina oli neljä 25 millimetrin automaattitykkiä kahtena kaksiputkisena asennuksena komentosillan kummallekin puolen rakennetuilla hyllyillä. Harjoittelua varten oli asennettu harjoitustykki taaemman tykin tasalle samoin kuin tyypin 94 syvyyspomminheitin ja tyypin 3 latauskisko. Kolme syvyyspomminpudotinta puolikannelle ja kahdeksantoista tyypin 95 syvyyspommia.
Aluksille oli suunniteltu vesikuuntelulaitteiden ja kaikuluotainten asennusta, mutta sitä ei toteutettu. Miinanraivauskalusto sijoitettiin keskimmäisen 12 senttimetrin tykin rinnalle. Savuhormin sivuilla oli kuuden metrin kutteri ja moottorivene kiinnitettyinä taavetteihin.
| Nimi | Telakka | Kölinlasku | Vesille | Valmis | Kohtalo |
| --- | --- | --- | --- | --- | --- |
| Shimushu | Mitsui Engineering & Shipbuilding, Tamano | 29. marraskuuta 1938 | 13. joulukuuta 1939 | 30. kesäkuuta 1940 | poistettu 5. lokakuuta 1945 Neuvostoliitolle 5. heinäkuuta 1947 nimellä Nachhodka |
| Hachijō | Sasebon laivastoarsenaali | 3. elokuuta 1939 | 10. huhtikuuta 1940 | 31. maaliskuuta 1941 | poistettu 30. marraskuuta 1945 romutettu 5. huhtikuuta 1948 alkaen Inossa Maizurussa Japanissa |
| Kunashiri | Nihon Kōkan, Tsurumi | 1. maaliskuuta 1939 | 6. toukokuuta 1940 | 3. lokakuuta 1940 | poistettu 5. lokakuuta 1945 haaksirikkoutunut 4. kesäkuuta 1946 romutettu 1947 Japanissa |
| Ishigaki | Mitsui | 15. elokuuta 1939 | 14. syyskuuta 1940 | 15. helmikuuta 1941 | upotettu 31. toukokuuta 1944 |
Sere

| Matti Huhta |
| --- | --- |
 Sere Annikin Tähtimusiikkifestivaaleilla vuonna 2004.
Henkilötiedot
Syntynyt: 1976 (ikä 47–48) Espoo
Ammatti:  rap-artisti, musiikkituottaja, kirjailija
Muusikko
Taiteilijanimi:  Sere (2003–) Seremoniamestari Toinen poski
Laulukielet:  suomi
Tyylilajit:  rap
Levy-yhtiöt:  Pyssy Recordings (2005–) Spinefarm (2000–2004)
  [ Muokkaa Wikidatassa ] [ ohje ]  
Sere (oikealta nimeltään Matti Huhta, o.s. Nousiainen, s. 1976 Espoo), aiemmin nimellä Seremoniamestari, on alun perin espoolainen rap-artisti. Tampereella asuvan Seren musiikin taustavoimina on ollut tuottaja-DJ-duo Skillsters. Vuonna 2008 Sere julkaisi kirjan Aamunkoista tähtivyöhön – laululyriikan fraasikirja, jonka kustansi Ajatus Kirjat.
Ura

Sere julkaisi 2000-luvun alussa tiuhaan tahtiin sooloalbumeita, jonka jälkeen hän teki yhteislevyn rap-artisti Silkinpehmeen kanssa. Tätä seurasi pitkä tauko, kunnes Sere julkaisi kesällä 2011 uuden levyn, joka on Edustaa edustaa 3 -mixtape.
Nykyään Sere toimii musiikin parissa lähinnä tuottajana. Hän tekee myös omia remixejä muiden räppäreiden kappaleista aliaksella Toinen poski.
Yksityiselämä

Sere on naimisissa tutkija Liisa Huhdan kanssa ja heillä on kaksi lasta. Perhe asuu Tampereella.
Diskografia > Albumit

Omin sanoin (2000)
Sanasta miestä (2001)
Sana viikonvaihteeksi (2002)
Vain nimi muuttunut  (2003)
Pari valittua sanaa 2000–2004 (kokoelma, 2004)
Perusasioiden äärellä (2005, SP:n kanssa)
Ei oo helppoo (2016)
Diskografia > Mixtapet

Edustaa edustaa (1998)
Edustaa edustaa 2 (2005)
Edustaa edustaa 3 (2011)
Mehukas mixtape (2013)
Diskografia > Singlet

Viesti (2000)
Kappale kauneinta suomiriimiä (2000)
Ihana päivä (2000)
Pysähtyy & kysyy (2001)
Pummi [Skillsters Remix] (2001)
Chillaa meiä kanssa (2002)
Egotrippi (2002)
Uudestaan (2003)
Kuumotus ja lämmitys (2004)
Diskografia > Demot

Maan alla (1999)
Potkin uutta tiedettä (1999)
Diskografia > Remixit > 2008

Joniveli - "Jonivelipuoli Remix EP"
Diskografia > Remixit > 2010

Toinen poski – Toinen poski - Kuka sä oot RMX
Timi Lexikon – Moon kuu (Toinen poski remix) (mukana Otto Martikainen)
Lord Est – Reggaerekka (Toinen poski remix) (mukana Timo Pieni Huijaus)
Cheek – Kyyneleet (Toinen poski remix) (mukana Sami Saari)
Diskografia > Remixit > 2013

Supreme Team – Passaa tohon käteen (Toinen poski remix)
Jimmy Smallz - Rock The City (Toinen poski remix)
Diskografia > Remixit > 2014

Gasellit - 2006 (Toinen poski remix)
Noah Kin - RBLS (Toinen poski remix)
Juju - Onnelliseksi (Toinen poski remix)
Diskografia > Remixit > 2015

Olli PA - OPP (Toinen Poski Remix)
Diskografia > Remixit > 2016

Stepa - Niin paljon tehtävää (Toinen Poski Remix)
Särre - Hesan naiset (Toinen Poski Remix) (mukana Mariska)
Diskografia > Remixit > 2017

Pyhimys - Ei unta ennen Maltsuu (Toinen poski remix)
Aiheesta muualla

Seren ja SP:n viralliset sivut
Syvällä Pelissä - Sere (Arkistoitu – Internet Archive)
| Auktoriteettitunnisteet  |
| --- | --- |
Kansainväliset:  VIAF 
Taiteenala:  MusicBrainz 
Muut:  IdRef
Siby

| Siby |
| --- | --- |
 Historiallinen Kamadjanvuori.
 Siby
 Koordinaatit: 12°22′43″N, 8°20′0″W 
Valtio:  Mali
Alue:  Koulikoron alue
Piiri:  Katin piiri
Hallinto:  
 – Hallinnon tyyppi:  maalaiskunta
Pinta-ala:  
 – Kokonaispinta-ala:  1001 km²
Väkiluku (2009):  24 300
Infobox OKVirheellinen NIMI-arvo: 
Siby on maalaiskunta ja sen keskuskylä Koulikoron alueen Katin piirissä Malissa. Se sijaitsee Mandinguevuorten juurella 50 kilometriä Bamakosta lounaaseen. Kunnassa on 24 300 ja keskuskylässä 7 500 asukasta (vuonna 2009).
Siby
Sibyn kunnan pinta-ala on 1001 neliökilometriä. Se rajoittuu kaakossa Katin piirin Bancoumanan, idässä Mandén, pohjoisessa Dombilan ja Bossofalan, lännessä Sobran ja lounaassa Kangaban piirin Narénan kuntiin.
Kunnan keski- ja pohjoisosassa kohoavat Mandinguevuoret ja eteläosa on tasankoa. Vesistöjä ovat Ballé, Banguifolo, Koro-Korodji, Marambafolo, Faragueba folo ja Boroboro. Luonnonvarainen kasvillisuus on metsäsavannia.
Kuntaan kuuluu 21 kylää. Asukkaat ovat etupäässä mandinkoja. Lisäksi on fulbeja, bambaroita, markoja, dogoneja ja boboja.
Sibyn kautta kulkee Bamakosta Guinean rajalle johtava maantie RN5. Seudun pääelinkeinot ovat maanviljely ja karjanhoito. Lisäksi harjoitetaan käsityöammatteja ja kaupankäyntiä sekä hyödynnetään metsiä ja Sibyn ja Kalassan hiekka- ja soraesiintymiä.
Siby on Bamakon lähistön tärkein matkailukohde. Matkailijoita houkuttelevat Mandinguevuorten kalliomuodostelmat, luolat ja vesiputoukset, paikallinen kansankulttuuri ja ulkoilumahdollisuudet. Kunnassa on hotelleja ja muita matkailupalveluja.
Sherdog

| Sherdog |
| --- | --- |

Verkkosivusto:  http://www.sherdog.com
Kaupallinen:  Kyllä
Tyyppi:  Urheilu-uutissivusto
Rekisteröinti:  Foorumi
Kielet:  Englanti
Omistaja:  CraveOnline, LCC
Luonut:  Jeff Sherwood, Garret Poe
Avattu:  1997
Similarweb-sija:  7162. (kesäkuu 2022)
Nykyinen tila:  Aktiivinen
Sherdog on yhdysvaltalainen vapaaotteluun keskittynyt uutissivusto. Sivuston omistaa CraveOnline-verkosto ja sillä on sopimus ESPN-urheilukanavan kanssa sisällön jakamisesta.
Historia

Jeff "Sherdog" Sherwood perusti lempinimeään kantavan vapaaottelusivuston vuonna 1997, työskennellessään päätoimisesti lentokonevalmistaja Boeingilla. Alun perin pääasiassa tapahtumien ennakkotietoihin ja tuloksiin keskittynyt sivusto kasvoi orgaanisesti vapaaottelun suosion kasvaessa ja Sherwoodin, sekä myöhemmin mukaan tulleen Garret Poen, lisätessä sivustolle lisää palveluita. Sherwoodin Boeing-sopimuksen loputtua sivustosta tuli hänen päätyönsä.
Sherdogin ja maailman suurimman ammattilaisvapaaotteluorganisaation, Ultimate Fighting Championshipin suhde on ollut ajoittain ongelmallinen. UFC:n presidentti, Dana White kielsi Sherdogin ja myös muiden vapaaotteluun keskittyneiden uutissivustojen pääsyn UFC:n tapahtumiin lokakuussa 2005, vastalauseena sille että Sherdog uutisoi K-1 ja PRIDE promootiosta UFC:n vertaisina. White yritti myös houkutella sivuston silloisen vastaavan päätoimittajan, Josh Grossin, johtamaan UFC:n omia internetpalveluita. Gross kieltäytyi tarjouksesta ja kiihdytti osapuolten välistä vihanpitoa kirjoittamalla avoimen kirjeen, jossa syytti UFC:tä piittaamattomuudesta lajin steroidiongelmaa kohtaan. Vielä Grossin lähdettyä Sherdogin palveluksesta sivusto jatkoi UFC:tä ja Dana Whitea ärsyttäneiden artikkeleiden julkaisemista. Esimerkiksi Sherdogin uuden päätoimittajan, Loretta Huntin paljastettua UFC:n evänneen managereilta pääsyn tapahtumien backstage-tiloihin, Dana White haukkui Huntin julkisesti "tyhmäksi nartuksi". Porttikielto tapahtumiin loppui 2009 mutta astui uudelleen voimaan marraskuussa 2010, 2 tuntia ennen UFC Live: Vera vs. Jones-tapahtuman alkua.
Sherwood ja Poe myivät Sherdogin CraveOnline-verkostolle maaliskuussa 2007. Sherwood jatkui kuitenkin edelleen työskentelyä sivustolla. Saman vuoden toukokuussa Shardog ja ESPN solmivat sopimuksen sisällön jakamisesta.
Osiot

Sherdog tarjoaa uutisia, blogeja, haastatteluita, tapahtumien ennakkotietoja ja tuloksia, kuntoiluosion ja keskustelufoorumin. Fight finder -tietokanta sisältää laajan arkiston ottelutilastoja. Sherdog julkaisee myös säännöllisesti top10-parhaat vapaaottelijat listan painoluokittain sekä top10 pound for pound -listan.
Aiheesta muualla

Sherdog
Sidekalvo

Silmän poikkileikkaus. Sidekalvo (conjunctiva) merkitty piirroksessa ylävasemmalla.
Sidekalvo (lat. conjunctiva) sijaitsee silmän pinnalla ja silmäluomien sisäpinnalla. Siinä olevat lukuisat pienet rauhaset tuottavat eritteitä silmän kyynelkerrokseen.
Sidi Mogdoul

Sidi Mogdoulin hauta etualalla. Taustalla Sidi Mogdoulin mukaan nimetty majakka.
Sidi Mogdoul (myös Sidi Megdoul) oli keskiajalla elänyt muslimipyhimys (marabout). Sidi Mogdoulin kerrotaan kuuluneen suufilaiseen regragaveljeskuntaan ja tehneen 20 pyhiinvaellusta islamin pyhiin paikkoihin. Sidi Mogdoul taisteli tarinoiden mukaan 40 vuoden ajan vääräuskoisia vastaan ja kuoli vasta 140-vuotiaana. Hänet on haudattu läntisessä Marokossa sijaitsevaan Essaouiran kaupunkiin.
Sidi Mogdoulin nimestä on yleisen hyväksynnän mukaan muotoutunut Essaouiran kaupungin entinen nimi Mogador. Erään väitteen mukaan Sidi Mogdoul olisikin ollut skotlantilainen merenkulkija nimeltään MacDougal, joka haaksirikkoutui Essaouiran rannikolle vuosisatoja sitten. Väitteen mukaan MacDougal olisi hankkinut muslimipyhimyksen arvon sekä nimensä erilaisen ääntämysasun.
Sidi Mogdoulin mukaan on nimetty hautapaikasta lounaaseen sijaitseva 17 metriä korkea majakka.
Sidospituus

Sidospituus on yhdisteessä atomien ydinten välinen etäisyys toisistaan. Sidospituuden yksikkönä käytetään tyypillisesti joko ångströmeitä tai pikometrejä. Sidospituus riippuu muun muassa atomien koosta ja sidoksen kertaluokasta. Sidospituus on sitä suurempi, mitä kookkaampia sidokseen osallistuvat atomit ovat ja mitä pienempi sidoksen kertaluku on. Sidospituus korreloi myös sidosenergian kanssa, ja lyhyemmät sidokset ovat kestävämpiä kuin pidemmät. Sidospituuden määrittämiseen käytetään tyypillisesti spektroskooppisia menetelmiä. Kiinteille aineille käytetään röntgenkristallografiaa ja kaasuille elektronidiffraktiospektroskopiaa ja mikroaaltospektroskopiaa. Molekyylissä sidospituus on se etäisyys, jolla atomien muodostaman molekyylisysteemin energia on alhaisin.
Arthur Seyss-Inquart

| Arthur Seyss-Inquart |
| --- | --- |
 Alankomaiden valtakunnankomissaari Arthur Seyss-Inquart.
Itävallan liittokansleri
 11. maaliskuuta 1938 – 13. maaliskuuta 1938  
Presidentti:  Wilhelm Miklas
Varakansleri:  Edmund Glaise-Horstenau
Edeltäjä:  Kurt Schuschnigg
Seuraaja:  Karl Renner
Alankomaiden valtakunnankomissaari
 29. huhtikuuta 1940 – 7. toukokuuta 1945  
Edeltäjä:  Alexander von Falkenhausen
Saksan ulkoasiainministeri
 30. huhtikuuta – 2. toukokuuta 1945  
Edeltäjä:  Joachim von Ribbentrop
Seuraaja:  Lutz Graf Schwerin von Krosigk
Henkilötiedot
Syntynyt: 22. heinäkuuta 1892 Stonařov, Määri, Itävalta-Unkari
Kuollut: 16. lokakuuta 1946 (54 vuotta) Nürnberg, Yhdysvaltain miehitysvyöhyke Saksassa
Tiedot
Puolue:  Saksan kansallissosialistinen työväenpuolue
 Nimikirjoitus
Sotilaspalvelus
Palvelusmaa(t):   Itävalta-Unkari
Palvelusvuodet:  1914–1918
Taistelut ja sodat:  ensimmäinen maailmansota
Arthur Seyss-Inquart (syntyjään Arthur Zajtich, virallisesti saksaksi Arthur Seyß-Inquart; 22. heinäkuuta 1892 Stonařov, Määri, Itävalta-Unkari – 16. lokakuuta 1946 Nürnberg, Yhdysvaltain miehitysvyöhyke Saksassa) oli huomattava natsivirkailija Itävallassa sekä toisen maailmansodan aikana Puolassa ja Alankomaissa.
Ennen Anschlussia

Seyss-Inquart syntyi Stannernissa (nykyinen Stonařov), Määrissä, joka kuului Itävalta-Unkariin. Hän muutti vanhempiensa kanssa Wieniin vuonna 1907, missä perhe muutti nimensä Seyss-Inquartiksi. Myöhemmin hän opiskeli lakia Wienin yliopistossa. Ensimmäisen maailmansodan alkaessa hän värväytyi Itävallan armeijaan elokuussa 1914 ja palveli Venäjän, Romanian ja Italian vastaisilla rintamilla. Hänet palkittiin urheudesta monia kertoja ja ollessaan toipilaana saamistaan vammoista hän suoritti tutkintonsa loppukokeet vuonna 1917.lähde?
Sodan jälkeen Seyss-Inquart toimi lakimiehenä ja perusti oman toimiston 1921. Ensimmäisen tasavallan alkuvuosina hän oli poliittisesti lähellä Isänmaallista rintamaa (Vaterländische Front). Menestyvänä lakimiehenä hänet kutsuttiin mukaan kansleri Engelbert Dollfussin hallitukseen 1933. Hän liittyi Itävallan kansallissosialistiseen puolueeseen 1931, mutta vaikka hän pysyttäytyi etäämpänä puolueesta sen tullessa kielletyksi heinäkuussa 1934, hän uusi jäsenyytensä nopeasti vuonna 1936. Helmikuussa 1938 Seyss-Inquart nimitettiin sisäministeriksi Kurt Schuschniggin hallitukseen sen jälkeen, kun Adolf Hitler oli uhannut Schuschniggiä ja Itävaltaa sotilaallisilla toimenpiteillä, jos Saksan vaatimuksiin ei suostuta. Vain neljä viikkoa myöhemmin 11. maaliskuuta 1938 Saksan painostuksen alla Schuschnigg erosi kanslerin virasta ja Itävallan presidentti Wilhelm Miklas nimitti Seyss-Inquartin Itävallan kansleriksi. Seuraavana päivänä saksalaiset joukot ylittivät Itävallan rajan liittääkseen sen kolmanteen valtakuntaan.
Ostmarkin ja Etelä-Puolan johtaja

Seyss-Inquart ehdotti ja allekirjoitti 13. maaliskuuta 1938 lain, joka alisti Itävallan Saksan maakunnaksi. Hitlerin suostumuksella hän pysyi uudelleennimetyn Ostmarkin johtajana apunaan Ernst Kaltenbrunner johtavana ministerinä ja Burckel Itävallan jälleenyhdistymisen päällikkönä (vastuualueeseen kuului ”juutalaiskysymys”). Seyss-Inquart sai kunnianosoituksen SS-arvon Gruppenführer ja toukokuussa 1939 hänestä tuli salkuton ministeri Hitlerin hallintoon.
Puolan miehityksen jälkeen Seyss-Inquartista tuli eteläisen Puolan hallinnollinen johtaja, mutta ei ottanut tointa vastaan ennen kuin kenraalikuvernementti perustettiin, jolloin hänestä tuli kenraalikuvernööri Hans Frankin sijainen.
Nürnbergin oikeudenkäynti

Nürnbergin oikeudenkäynnissä Seyss-Inquartia syytettiin salaliitosta tehdä rikoksia rauhaa vastaan sekä hyökkäyssodan suunnittelusta, käynnistämisestä ja käymisestä sekä sotarikoksista ja rikoksista ihmisyyttä vastaan. Häntä puolusti Gustav Steinbauer. Seyss-Inquart todettiin syylliseksi kaikkiin muihin syytteisiin paitsi salaliittoon ja tuomittiin kuolemaan hirttämällä. Tuomio toimeenpantiin 16. lokakuuta 1946. Ennen oikeudenkäyntiä yhdysvaltalainen psykiatri Douglas Kelley teki syytetyille natseille älykkyystestin ja Arthur Seyss-Inquart sai 143 pistettä (huippuälykkyys).